laion/Wikipedia-Exotic huggingface dataset:
ব্যাঙ্ক অব ক্যালকাটা

ব্যাঙ্ক অফ ক্যালকাটা (বর্তমান ভারতীয় স্টেট ব্যাঙ্ক) ছিল ভারতের প্রথম ব্যাঙ্ক। প্রধানত টিপু সুলতান ও মারাঠাদের বিরুদ্ধে যুদ্ধে জেনারেল ওয়েলেসলিকে অর্থসাহায্যের জন্যই ১৮০৬ সালের ২ জুন এই ব্যাঙ্ক প্রতিষ্ঠিত হয়। ১৮০৯ সালের ২ জানুয়ারি এই ব্যাঙ্কের নাম পালটে রাখা হয় ব্যাঙ্ক অফ বেঙ্গল। রেঙ্গুন (১৮৬১), পাটনা (১৮৬২), মির্জাপুর (১৮৬২) ও বারাণসীতে (১৮৬২) এই ব্যাঙ্কের শাখা স্থাপিত হয়। ব্যাঙ্ক অফ বেঙ্গল সুপরিচিত হয়ে ওঠার পর ব্যাঙ্ক কর্তৃপক্ষ ঢাকায় ব্যাঙ্কের শাখা স্থাপনে উদ্যোগী হন। এরপরই ১৯৪৬ সালে প্রতিষ্ঠিত ঢাকা ব্যাঙ্ক ও ব্যাঙ্ক অফ বেঙ্গল সংযুক্ত হয় ১৮৬২ সালে। এরপর কানপুরেও ব্যাঙ্ক অফ বেঙ্গলের একটি শাখা স্থাপিত হয়। ব্যাংকটি ঝুঁকিপূর্ণ ছিল এবং তিন মাসেরও বেশি সময় ধরে ঋণ দেবে না, যার ফলে স্থানীয় ব্যবসায়ীরা, ব্রিটিশ ও ভারতীয় উভয়ই বেসরকারী ব্যাংক চালু করেছিল, যার মধ্যে অনেকগুলি ব্যর্থ হয়েছিল। সবচেয়ে বড় ব্যাংক ব্যর্থতা ছিল ইউনিয়ন ব্যাংক লিমিটেড (১৮২৯-১৮৪৮) যা ব্রিটিশ কোম্পানীর সাথে অংশীদারিত্বে দ্বারকানাথ ঠাকুর দ্বারা প্রতিষ্ঠিত হয়েছিল। ১৯২১ সালে ব্যাঙ্ক অফ বোম্বাই ও ব্যাঙ্ক অফ মাদ্রাজ — এই দুখানি প্রেসিডেন্সি ব্যাঙ্ক ব্যাঙ্ক অফ বেঙ্গলের সঙ্গে মিশে যায় এবং ইম্পিরিয়াল ব্যাঙ্ক অফ ইন্ডিয়া গঠিত হয়। স্বাধীন ভারতের কেন্দ্রীয় ব্যাঙ্কিং সংস্থা ভারতীয় রিজার্ভ ব্যাঙ্ক ১৯৫৫ সালের ৩০ এপ্রিল ইম্পিরিয়াল ব্যাঙ্ক অফ ইন্ডিয়া অধিগ্রহণ করে নেয় এবং এই ব্যাঙ্কের নামকরণ করা হয় "স্টেট ব্যাঙ্ক অফ ইন্ডিয়া"। Banker's Magazine, Vol. 22, p.565-6. Paul, Aniek (২০১৫-০৮-২২)। "The chequered history of Kolkata's banks"। Livemint (ইংরেজি ভাষায়)। সংগ্রহের তারিখ ২০২০-০৫-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bank of Calcutta, oldest bank of Asia never failed!"। Get Bengal। সংগ্রহের তারিখ ২ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sources http://www.tribuneindia.com/2005/20050626/spectrum/main1.htm 200 years and going strong, The Tribune. Accessed 2006-09-08. The Evolution of the State Bank of India, Volume 1 — The Roots 1806-1876 by Amiya Kumar Bagchi [১]
একবার বিদায় দে মা ঘুরে আসি

একবার বিদায় দে মা ঘুরে আসি একটি বাংলা দেশাত্মবোধক গান। গানটি রচনা ও সুর করেন বাঁকুড়ার লোককবি পীতাম্বর দাস, এটি ভারতীয় ব্রিটিশ বিরোধী আন্দোলনের অন্যতম বিপ্লবী ক্ষুদিরাম বসুর সম্মানে রচিত। এই বাংলা দেশাত্মবোধক গানটি রচনা ও সুর করেন বাঁকুড়ার লোককবি পীতাম্বর দাস ।" ভারতে ক্ষুদিরাম বসু বিশেষ সম্মানের সঙ্গে স্মরিত হন স্বাধীনতা সংগ্রামে তার অবদানের জন্য। তাই এই গানটি আজও এখানে জনপ্রিয়। ১৯৬৬ সালে মুক্তিপ্রাপ্ত সুভাষচন্দ্র চলচ্চিত্রে এই গানটি প্রয়োগ করা হয়েছিল। সেখানে গানটির নেপথ্য শিল্পী ছিলেন লতা মঙ্গেশকর। ক্ষুদিরাম বসু ছিলেন প্রথম বাঙালি বিপ্লবী যাকে ব্রিটিশ সরকার ফাঁসি দিয়েছিল। ক্ষুদিরাম ভারত থেকে ব্রিটিশ শাসন উৎখাত করার জন্য সশস্ত্র বিপ্লবে অংশ নিয়েছিলেন। ১৯০৮ সালের ১১ আগস্ট তার ফাঁসির নির্দেশ কার্যকর হয়। ফাঁসির সময় তার বয়স ছিল ১৮ বছর। তার ফাঁসি উপলক্ষে তাকে বিদায় জানানোর জন্য এই গানটি রচিত হয়েছিল। ক্ষুদিরাম বসুর ফাঁসি উপলক্ষে প্রথম পুরুষে আখ্যানকবিতার আকারে এই দ্ব্যর্থবোধক গানটি রচিত। এটি শুনলে মনে হয় ক্ষুদিরাম একাধারে নিজের মা এবং দেশজননীর কাছে বিদায় চাইছেন। একবার বিদায় দে মা ঘুরে আসি। হাসি হাসি পরব ফাঁসি দেখবে ভারতবাসী। কলের বোমা তৈরি করে দাঁড়িয়েছিলাম রাস্তার ধারে মাগো, বড়লাটকে মারতে গিয়ে মারলাম আরেক ইংলন্ডবাসী। হাতে যদি থাকতো ছোরা তোর ক্ষুদি কি পড়তো ধরা মাগো রক্ত-মাংস এক করিতাম দেখতো জগতবাসী শনিবার বেলা দশটার পরে জজকোর্টেতে লোক না ধরে মাগো হল অভিরামের দ্বীপচালান মা ক্ষুদিরামের ফাঁসি বারো লক্ষ তেত্রিশ কোটি রইলো মা তোর বেটা বেটি মাগো তাদের নিয়ে ঘর করিস মা মোদের করিস দাসী দশ মাস দশদিন পরে জন্ম নেব মাসির ঘরে মাগো তখন যদি না চিনতে পারিস দেখবি গলায় ফাঁসি। রফিকুল ইসলাম। "ক্ষুদিরাম বসু"। gunijan.org.bd। সংগ্রহের তারিখ মার্চ ৬, ২০১৫। বিপ্লবী ক্ষুদিরামের আত্মত্যাগের প্রতিচ্ছবি চেতনার আয়নায় চিত্রায়ন করে, সেটি গান হিসেবে রচনা করেছিলেন বাঁকুড়ার লোককবি পীতাম্বর দাস।  "বিপ্লবী ক্ষুদিরাম বসু"। কালের কণ্ঠ। ১০ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৬ জুন ২০১২।  Aurobindo Mazumdar (জানুয়ারি ১, ২০০৭)। Vande Mataram And Islam। Mittal Publications। পৃষ্ঠা 34–35। আইএসবিএন 978-81-8324-159-5। সংগ্রহের তারিখ মার্চ ৫, ২০১২।  West Bengal (India). Information & Cultural Affairs Dept (১৯৮৭)। India's struggle for freedom: an album। Dept. of Information & Cultural Affairs, Govt. of West Bengal। পৃষ্ঠা 71। সংগ্রহের তারিখ ২৬ জুন ২০১২।  Probal Dasgupta (১৯৯৩)। The otherness of English: India's auntie tongue syndrome। Newbury Park। পৃষ্ঠা ৫৯–৬০। আইএসবিএন 978-0-8039-9456-0। সংগ্রহের তারিখ ২৬ জুন ২০১২।  শর্মিলা বসু (২০১১)। Dead Reckoning: Memories of the 1971 Bangladesh War। কলাম্বিয়া ইউনিভার্সিটি প্রেস। পৃষ্ঠা ১৩২–১৩৩। আইএসবিএন 978-0-231-70164-8। সংগ্রহের তারিখ মার্চ ৫, ২০১৫।  জয়নাল আবেদীন (১৩ আগস্ট ২০১৪)। "একবার বিদায় দে মা ঘুরে আসি"। দৈনিক যুগান্তর। সংগ্রহের তারিখ মার্চ ৫, ২০১৫।  Sunil Gangopadhyaya (জানুয়ারি ১, ২০০৪)। East-West। সাহিত্য একাডেমি। পৃষ্ঠা 350–। আইএসবিএন 978-81-260-1895-6। সংগ্রহের তারিখ মার্চ ৫, ২০১২।
শোভাবাজার লাল মন্দির

লাল মন্দির হল ভারতের পশ্চিমবঙ্গ রাজ্যের রাজধানী কলকাতা শহরের শোভাবাজার অঞ্চলে অবস্থিত একটি কালীমন্দির। কথিত আছে, শোভাবাজারের রাজা এই মন্দির প্রতিষ্ঠা করেছিলেন। এই মন্দিরটি কলকাতা চিত্তরঞ্জন অ্যাভিনিউয়ের মধ্যস্থলে অবস্থিত। Mitra, Swati (২০১১)। Kolkata:Guide Book। Goodearth publication। পৃষ্ঠা 84।
পশ্চিমবঙ্গ রাজ্য বিদ্যুৎ বণ্টন সংস্থা

পশ্চিমবঙ্গ বিদ্যুৎ বণ্টন সংস্থা হল ভারতের পশ্চিমবঙ্গ রাজ্যের রাজ্য বিদ্যুৎ পর্ষদের অধীনস্থ একটি বিদ্যুৎ বণ্টন সংস্থা। ২০০৭ সালে এই সংস্থা প্রতিষ্ঠিত হয়। রাজ্যের ৯৬ % বিদ্যুৎ এই সংস্থার মাধ্যমে সরবরাহ করা হয়। এক কোটিরও বেশি গ্রাহক এই সংস্থার পরিষেবা পেয়ে থাকেন। ২০১০-১১ অর্থবর্ষে এই সংস্থা ₹ ৯৫.১৩ কোটি (ইউএস$ ১১.৬৩ মিলিয়ন) লাভ করেছিল। পাওয়ার ইন্ডিয়া ২০০৮ এক্সিলেন্স অ্যাওয়ার্ড চতুর্থ ভারতীয় বিদ্যুৎ শীর্ষ সম্মেলন পুরস্কার, ২০১০ ইন্ডিয়া টেক-এক্সিলেন্স অ্যাওয়ার্ড, ২০১০ "Company Profile"। WBSEDCL। সংগ্রহের তারিখ ১১ জানুয়ারি ২০১৪।  "Board of Directors"। WBSEDCL। সংগ্রহের তারিখ ১১ জানুয়ারি ২০১৪।
১৯৯০ বানতলা ধর্ষণ মামলা

১৯৯০ সালের ৩০ মে গোসাবা রাঙাবেড়িয়া থেকে ফেরার পথে বানতলা রোডে একদল দুষ্কৃতির হাতে পশ্চিমবঙ্গ সরকারের দুই মহিলা স্বাস্থ্য আধিকারিক ও একজন ইউনিসেফের আধিকারিক ধর্ষিতা হন। দুষ্কৃতিদের বাধা দিতে গিয়ে একজন আধিকারিক ও তাদের গাড়ির চালক নিহত হন। ১৯৯০ সালের ৩০ মে গোসাবায় একটি টীকাকরণ কর্মসূচি সেরে তিন জন স্বাস্থ্য আধিকারিকের একটি দল কলকাতায় ফিরছিলেন। এই দলে ছিলেন পশ্চিমবঙ্গ সরকারের স্বাস্থ্য মন্ত্রকের অতিরিক্ত জেলা গণমাধ্যম বিভাগের উপ-আধিকারিক অনিতা দেওয়ান, স্বাস্থ্য মন্ত্রকের উচ্চপদস্থ আধিকারিক উমা ঘোষ এবং ইউনিসেফের বিশ্ব স্বাস্থ্য সংস্থার নতুন দিল্লি কার্যালয়ের প্রতিনিধি রেণু ঘোষ। সন্ধ্যা সাড়ে ছটা নাগাদ যখন তারা ইস্টার্ন মেট্রোপলিটান বাইপাসের কাছে বানতলায় পৌঁছান তখন ৪-৫ জন যুবক স্থানীয় ক্লাবের কাছে তাদের গাড়ি থামাতে বাধ্য করে। গাড়ির চালক অবনী নাইয়া তাদের পাশ কাটিয়ে গাড়ি নিয়ে পালাতে গেলে নিয়ন্ত্রণ হারিয়ে গাড়িটি উলটে যায়। এই সময় আরও ১০-১২ জনের একটি দল সেখানে উপস্থিত হয়। তারা গাড়ির একজন আধিকারিককে টেনে বার করে। আগের দলটি অন্য দুই আধিকারিককে বার করে। গাড়ির চালক তাদের বাধা দিতে যান, কিন্তু ব্যর্থ হন। দলটি গাড়ির চালককে হত্যা করার চেষ্টা করে এবং গাড়িটিতে আগুন লাগিয়ে দেয়। আধিকারিকদের কাছের একটি ধানক্ষেতে নিয়ে গিয়ে গণধর্ষণ করা হয়। একজন আধিকারিক তাদের বাধা দিতে যান। ধর্ষকরা তাকে হত্যা করে। রাত সাড়ে এগারোটা নাগাদ পুলিশ গিয়ে আধিকারিকদের নগ্ন দেহ উদ্ধার করে। তাদের ক্যালকাটা ন্যাশানাল মেডিক্যাল কলেজের আপদকালীন বিভাগে ভর্তি করা হয়ে। প্রথম দিকে তাদের মৃত মনে করা হয়ে হয়েছিল। কিন্তু দুজন বেঁচে ছিলেন। তাদের চিকিৎসা শুরু হয়। একজন মহিলা ডাক্তার জনৈক আধিকারিকের যোনিতে একটি ধাতব টর্চ দেখে অজ্ঞান হয়ে যান। আহত ড্রাইভার অবনী নাইয়াকে এসএসকেএম হাসপাতালে ভর্তি করা হয়। তার দেহে ভারী অস্থের ৪৩টি আঘাতের চিহ্ন পাওয়া যায়। আক্রমণকারীরা তার পুরুষাঙ্গটি পিষে দিয়েছিল। ১৯৯০ সালের ৪ জুন, সকাল ৫টা ৪০ মিনিটে তিনি মারা যান। স্বাস্থ্য মন্ত্রকের প্রশিক্ষণরত স্বাস্থ্য আধিকারিক ডাঃ বিশ্বনাথ কাহালি তার অটপসি করেছিলেন। পশ্চিমবঙ্গের তৎকালীন স্বাস্থ্যমন্ত্রী প্রশান্ত সুর ধর্ষকদের পক্ষ নিয়ে বলেছিলেন, তারা আধিকারিকদের শিশুপাচারকারী মনে করে আক্রমণ করেছিল। তৎকালীন মুখ্যমন্ত্রী জ্যোতি বসু এই ঘটনা সম্পর্কে বলেছিলেন, ধর্ষণের ঘটনা খুবই স্বাভাবিক। রাজ্যে এই বীভতস ঘটনা আলোড়ন ও তীব্র সমালোচনা সৃষ্টি করে। "Woman Official lynched in Calcutta"। The Statesman। Kolkata। ১ জুন ১৯৯০।  Bandyopadhyay, D (৯ অক্টোবর ২০১০)। "Musings of a Pensionjivi on Sumanta Banerjee's Letter"। Mainstream Weekly। সংগ্রহের তারিখ ৭ জুলাই ২০১৩।  Sengupta, Sukhoranjan (২২ জুন ১৯৯০)। Anandabazar Patrika (Bengali ভাষায়)। Kolkata
২০০৭ কলকাতা দাঙ্গা

২০০৭ সালের ২১ নভেম্বর কলকাতা শহরে ২০০৭ কলকাতা দাঙ্গা ঘটেছিল। এই দিন অল ইন্ডিয়া মাইনরিটি ফোরামের ছত্রছায়ায় কয়েকজন প্রতিবাদকারী তসলিমা নাসরিনকে কলকাতায় থাকতে না দেওয়ার দাবিতে মধ্য কলকাতা অঞ্চলের একটি বড়ো অংশ অবরোধ করে এবং সহিংস দাঙ্গার পরিস্থিতি সৃষ্টি করে। সেই দিন সন্ধ্যায় পশ্চিমবঙ্গ সরকার শহরে সেনা মোতায়েন করে দেয়। ১৭ অগস্ট কলকাতার মুসলমান ধর্মযাজকেরা বাংলাদেশি লেখক তসলিমা নাসরিনকে হত্যার ফতোয়া জারি করেছিলেন। এই দাঙ্গার সময় কলকাতার বিভিন্ন টেলিভিশন চ্যানেলের সাংবাদিকরা দাঙ্গাকারীদের ছোঁড়া পাথরের ঘায়ে আহত হয়েছিলেন। দাঙ্গাকারীরা ভারতের কমিউনিস্ট পার্টি (মার্ক্সবাদী)র দুটি পার্টি অফিসে আগুন লাগিয়ে দেয়। এই দাঙ্গার ফলে মধ্য কলকাতার শিয়ালদহ, মল্লিকবাজার, সি.আই.টি রোড, আলিমুদ্দিন স্ট্রিট, পদ্মপুকুর, মৌলালি ও এন্টালি এলাকায় যানবাহন স্তব্ধ হয়ে যায়। কলকাতার রাস্তাগুলি রণক্ষেত্রের আকার নিলে পশ্চিমবঙ্গ সরকার ছয় কোম্পানি সেনা মোতায়েন করে। দুপুর তিনটে নাগাদ দুই কোম্পানি সেনা শহরে ফ্ল্যাগ মার্চ শুরু করে। প্রত্যেক কোম্পানিতে ১০০ থেকে ১২০ জন জওয়ান ছিলেন। কিছুক্ষণ পরেই আরও চার কোম্পানি সেনা মোতায়েন করা হয়। এই ঘটনার দুই মাস পরে, ধর্মমুক্ত মানববাদী মঞ্চ নামে ধর্মনিরপেক্ষ মুসলমানদের একটি সংস্থা কলকাতা প্রেস ক্লাবে একটি সাংবাদিক সম্মেলন করে তসলিমা নাসরিনকে কলকাতা ছেড়ে যেতে বাধ্য করার প্রতিবাদ জানায়। "Army deployed after Calcutta riot"। BBC। নভেম্বর ২১, ২০০৭। সংগ্রহের তারিখ নভেম্বর ১২, ২০১১।  "Kolkata's clerics threaten Taslima Nasreen"। Reuters। আগস্ট ১৭, ২০০৭। ফেব্রুয়ারি ১, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১২, ২০১১।  "Army out in Kolkata after street riots over Nandigram, Taslima"। TwoCircles.net। নভেম্বর ২১, ২০০৭। সংগ্রহের তারিখ নভেম্বর ১২, ২০১১।  "'Secular' Muslims want Taslima back"। Sify News। জানুয়ারি ১৫, ২০০৮। নভেম্বর ২৭, ২০০৯ তারিখে মূল থেকে আর্কাইভ করা। সংগ্রহের তারিখ নভেম্বর ১২, ২০১১।
হায়েনা

হায়েনা এক ধরনের বন্য মাংশাষী প্রাণী। এশিয়া এবং আফ্রিকা মহাদেশে এদের দেখা যায়। স্তন্যপায়ী শ্রেণীর শ্বাপদ বর্গের (order Carnivora) হায়েনার পরিবার 'হায়েনিডে-র (Hyaenidae) সদস্যরা দেখতে ক্যানিডে অর্থাৎ কুকুর পরিবারের সদস্যদের (কুকুর, শেয়াল, নেকড়ে) মত হলেও আসলে হল বেজী, নেউল ইত্যাদি সমন্বিত নকুল পরিবারের (হার্পেস্টিডে) নিকটতর। হায়েনাদের মাতৃতান্ত্রিক সমাজ। এক একটা দলে প্রায় ৮০ জন করে হায়েনা থাকে একজন মাদি হায়েনার নেতৃত্বে। শিকারের পরে একসাথে সবাই জড়ো হলে সবাই সবাইকে অভিনন্দন জানায়। দরকারে এরা শিকার করে, মৃত পশুপাখিকে খাদ্য হিসেবে গ্ৰহণ করে, কখনও বা স্বগোত্র ভোজী। এরা অন্যান্য শীর্ষ শিকারিদের‌ও ভয় পায় না, বরঞ্চ তাদের শিকার করা খাবারে ভাগ বসাতে এরা তৈরী। হায়েনারা 22 মিলিয়ন বছর আগে মিওসিন ইউরেশিয়ার জঙ্গলে উদ্ভূত হয়েছিল, যখন বেশিরভাগ প্রারম্ভিক ফেলিফর্ম প্রজাতি এখনও বৃহত্তরভাবে আর্বোরিয়াল ছিল। প্রথম পূর্বপুরুষের হায়েনারা সম্ভবত আধুনিক আফ্রিকান সিভেটের মতোই ছিল; বর্ণিত প্রাচীনতম হায়েনার প্রজাতিগুলির মধ্যে একটি, প্লিওভিভারপস, একটি লিথ, সিভেট-সদৃশ প্রাণী যেটি 20-22 মিলিয়ন বছর আগে ইউরেশিয়ায় বসবাস করত এবং মধ্যকর্ণ এবং দাঁতের গঠন দ্বারা হায়েনিড হিসাবে শনাক্ত করা যায়। প্লিওভিভারপসের বংশের উন্নতি ঘটে এবং দীর্ঘ পা এবং আরও সূক্ষ্ম চোয়ালের বংশধরদের জন্ম দেয়, যা উত্তর আমেরিকার ক্যানিডদের দ্বারা নেওয়ার মতোই একটি দিক। হায়েনারা তখন দুটি স্বতন্ত্র প্রকারে বিভক্ত হয়ে পড়ে: হালকাভাবে তৈরি কুকুরের মতো হায়েনা এবং শক্ত হাড়-চূর্ণকারী হায়েনা। যদিও কুকুর-সদৃশ হায়েনারা 15 মিলিয়ন বছর আগে (একটি ট্যাক্সন উত্তর আমেরিকা উপনিবেশ করে), তারা ইউরেশিয়ায় ক্যানিডের আগমনের সাথে জলবায়ুর পরিবর্তনের পরে বিলুপ্ত হয়ে যায়। কুকুর-সদৃশ হায়েনা বংশের মধ্যে, শুধুমাত্র কীটনাশক আরডউল্ফ বেঁচে ছিল, যখন হাড়-চূর্ণকারী হায়েনা (বর্তমান দাগযুক্ত, বাদামী এবং ডোরাকাটা হায়েনা সহ) ইউরেশিয়া এবং আফ্রিকার অবিসংবাদিত শীর্ষ স্ক্যাভেঞ্জারে পরিণত হয়েছিল। "Hyenas: These Top Predators Are No Laughing Matter"। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।
টেগোর গার্ডেন মেট্রো স্টেশন

টেগোর গার্ডেন (হিন্দি: टैगोर गार्डन) হল দিল্লি মেট্রোর ব্লু লাইনের একটি স্টেশন। স্টেশনটি রবীন্দ্রনাথ ঠাকুরের নামাঙ্কিত। ২০০৫ সালের ৩১ ডিসেম্বর চালু হওয়া এই স্টেশনটি একটি উড়াল স্টেশন। এর আগের স্টেশনটি হল রাজৌরি গার্ডেন এবং পরবর্তী স্টেশন হল সুভাষ নগর। "Station Information"। ২০১০-০৬-১৯ তারিখে মূল থেকে আর্কাইভ করা। সংগ্রহের তারিখ ২০১০-০৬-২৬।
পশ্চিমবঙ্গ বিধান পরিষদ

পশ্চিমবঙ্গ বিধান পরিষদ ছিল পূর্বতন দ্বিকক্ষীয় পশ্চিমবঙ্গ আইনসভার উচ্চকক্ষ। ১৯৫২ সালে এটি চালু হয়। এই কক্ষে ৯৮ জন সদস্য ছিল তার মেয়াদ ৬ বছর ছিল। ১৯৬৯ সালের ২১ মার্চ পশ্চিমবঙ্গ বিধানসভায় বিধান পরিষদ অবলুপ্তির একটি প্রস্তাব পাস হয়। এরপর ভারতীয় সংসদে পশ্চিমবঙ্গ বিধান পরিষদ (অবলুপ্তি) আইন, ১৯৬৯ পাস হয়। ১৯৬৯ সালের ১ অগস্ট এই পরিষদ অবলুপ্ত হয়। ২০১১ সালে সর্বভারতীয় তৃণমূল কংগ্রেস সরকার পুনরায় এই পরিষদ গঠনের পরিকল্পনা গ্রহণ করে। ২০২১ এর পশ্চিমবঙ্গের বিধানসভা নির্বাচনের তালিকা প্রকাশ করতে গিয়ে পশ্চিমবঙ্গের বিদায়ী মুখ্যমন্ত্রী তথা তৃণমূল কংগ্রেসের প্রধান মমতা বন্দ্যোপাধ্যায় আবারও ভোটে জিতলে পরে বিধান পরিষদ গঠন করবেন বলে প্রতিশ্রুতি দেন। http://www.thehindu.com/news/national/other-states/trinamool-to-revive-legislative-council-in-wb/article2112981.ece [১] ওয়েব্যাক মেশিনে আর্কাইভকৃত ৬ মার্চ ২০২১ তারিখে
মেট্রো সিনেমা

মেট্রো সিনেমা হল ভারতের পশ্চিমবঙ্গ রাজ্যের রাজধানী কলকাতা শহরের এসপ্ল্যানেড অঞ্চলে জওহরলাল নেহেরু রোডে অবস্থিত একটি ইউনিপ্লেক্স সিনেমা হল ও ঐতিহ্যবাহী ভবন। মেট্রো-গোল্ডউইন-মেয়র এই হলের মালিক। মেট্রো-গোল্ডউইন-মেয়র কলকাতায় তাদের চলচ্চিত্রের বিপণনের জন্য এই সিনেমা হল তৈরির পরিকল্পনা করেছিল। ১৯৩৪ সালে নিউ ইয়র্কের টমার ল্যাম্ব (স্কটিশ বংশোদ্ভুত) এই হলের নকশা প্রস্তুত করেন। ১৯৩৫ সালে এই হল চালু হয়। ওয়ে আউট ওয়েস্ট সিনেমাটি এই হলে প্রদর্শিত প্রথম সিনেমা। ১৯৪০-এর দশকে লাইটহাউস হল নির্মিত হওয়ার আগে মেট্রোই ছিল কলকাতার আধুনিকতম সিনেমা হল। ২০১২ সালের জুন মাসে কলকাতা পৌরসংস্থার হেরিটেজ কমিশন এই হলটিকে মাল্টিপ্লেক্সে পরিণত করার একটি প্রকল্প গ্রহণ করে। প্রিয়া সিনেমা "Metro Cinema Hall"। One India। ৮ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১২।  Das, Soumitra (জুন ২৭, ২০১২)। "Metro: MGM roar to plex revamp"। Telegraph Calcutta। Calcutta, India। সংগ্রহের তারিখ ২১ আগস্ট ২০১২।  "About Metro Cinema"। Metro Cinema Kolkata। ১৭ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১২।  Jael Silliman Jewish Portraits, Indian Frames 2003 Page 111 "Western movies were very popular, and Jewish youngsters often attended the cinema in large groups. Flower and her cousins, the Joshuas, had a fixed weekly reservation for the entire year at the Metro cinema, which was not far from their.... Flower vividly recalls the Metro and its meaning for them: The Metro was the most modern of the cinemas till the Lighthouse was built in the early 1940s.." Jawed, Zeeshan (আগস্ট ৪, ২০০৮)। "Multiplex makeover for hall"। Telegraph Calcutta। Calcutta, India। সংগ্রহের তারিখ ২১ আগস্ট ২০১২।  উইকিমিডিয়া কমন্সে মেট্রো সিনেমা সংক্রান্ত মিডিয়া রয়েছে। দাপ্তরিক ওয়েবসাইট
রবীন্দ্রনাথ ঠাকুর আন্তর্জাতিক পুরস্কার

রবীন্দ্রনাথ ঠাকুর আন্তর্জাতিক পুরস্কার বা টেগোর অ্যাওয়ার্ড হল নোবেল পুরস্কার-জয়ী কবি রবীন্দ্রনাথ ঠাকুরের (১৮৬১-১৯৪১) জন্ম-সার্ধশতবর্ষ উপলক্ষে চালু করা একটি আন্তর্জাতিক পুরস্কার। ২০১১ সাল থেকে সাংস্কৃতিক সংহতি, বিশ্বজনীনতা ও সৃষ্টিশীল পদ্ধতিতে সাংস্কৃতিক সম্প্রীতির মূল্য রক্ষণাবেক্ষণের জন্য ভারত সরকার এই পুরস্কার প্রবর্তন করে। এই পুরস্কারের অর্থমূল্য ভারতীয় মুদ্রায় এক কোটি টাকা। সেই সঙ্গে একটি মানপত্র এবং ঐতিহ্যবাহী প্রথায় নির্মিত একটি স্মারক দেওয়া হয়। ২০১২ সালে ভারতের রাষ্ট্রপতি প্রণব মুখোপাধ্যায় সেতারশিল্পী রবি শংকরকে এই পুরস্কার প্রদান করেন। এই পুরস্কার গ্রহণের আগেই রবি শংকরের মৃত্যু হয়। তার হয়ে তার স্ত্রী সুকন্যা শংকর এই পুরস্কার গ্রহণ করেন। সংগীয়-আয়োজক জুবিন মেহতা ২০১৩ সালে রবীন্দ্রনাথ ঠাকুর পুরস্কার পান। এই বছর ৬ সেপ্টেম্বর নতুন দিল্লির রাষ্ট্রপতি ভবনে রাষ্ট্রপতি প্রণব মুখোপাধ্যায় তাকে এই পুরস্কার অর্পণ করেন। ২০১৫ সালে বাংলাদেশের রবীন্দ্রচর্চার সূতিকাগার ও বিখ্যাত সাংস্কৃতিক সংগঠন ছায়ানট এই আন্তর্জাতিক পুরস্কার লাভ করে। Code of Procedure for the Tagore Award[স্থায়ীভাবে অকার্যকর সংযোগ] Sitar maestro Pandit Ravi Shankar to get Tagore award Zee News, 6 March 2013. Tagore award for Ravi Shankar "Zubin Mehta to get Tagore Award". The Hindu. 11 July 2013. "Zubin Mehta awarded with Tagore Award 2013 for Cultural Harmony"। সংগ্রহের তারিখ ৬ সেপ্টেম্বর ২০১৩।  "রবীন্দ্রনাথ ঠাকুর আন্তর্জাতিক পুরস্কার পাচ্ছে 'ছায়ানট'"। সংগ্রহের তারিখ ২০২৩-০৬-১৭।  উদ্ধৃতি ত্রুটি: <ref> ট্যাগ বৈধ নয়; rs নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; zm নামের সূত্রটির জন্য কোন লেখা প্রদান করা হয়নি "Tagore Awards for Cultural Harmony"। ২৬ অক্টোবর ২০১৮। সংগ্রহের তারিখ ২১ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Statue of Unity sculptor Ram Sutar to be conferred presitigous [sic] Tagore Award for Cultural Harmony"। ২৬ অক্টোবর ২০১৮। সংগ্রহের তারিখ ২১ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Raj Kamal Jha wins Rabindranath Tagore Literary Prize 2020 for The City and the Sea"। The Indian Express (ইংরেজি ভাষায়)। ৭ ডিসেম্বর ২০২০। সংগ্রহের তারিখ ২৮ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:Indian honours and decorations
অযোধ্যা পাহাড়

অযোধ্যা পাহাড় হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড়। এটি দলমা পাহাড়ের একটি অংশ ও পূর্বঘাট পর্বতমালার একটি সম্প্রসারিত অংশ। অযোধ্যা পাহাড়ের উচ্চতম শৃঙ্গটি হল চেমটোবুরু (৬৯৯ মিটার)। বাঘমুন্ডি এই পাহাড়ের নিকটস্থ একটি শহর। অযোধ্যা পাহাড় পর্বতারোহণ শিক্ষার্থীদের কাছে একটি জনপ্রিয় গন্তব্যস্থল। দুটি পথে অযোধ্যা পাহাড়ে যাওয়া যায়। একটি ঝালদা হয়ে এবং অন্যটি সিকরাবাদ হয়ে। এখানে একটি ফরেস্ট রেস্ট হাউসও আছে। গোরগাবুরু (৬৭৭ মিটার), মায়ুরি ইত্যাদি অযোধ্যা পাহাড়ের কয়েকটি শৃঙ্গ। এই অঞ্চলটি ছোটো নাগপুর মালভূমির সবচেয়ে নিচু ধাপ। বাঘমুন্ডি বা অযোধ্যা পাহাড়ের আশেপাশের অঞ্চলটি হল একটি সম্প্রসারিত মালভূমি। হিন্দু কিংবদন্তি অনুসারে, রাম ও সীতা বনবাসের সময় অযোধ্যা পাহাড়ে এসেছিলেন। এখানে এসে সীতা তৃষ্ণার্ত হয়ে পড়লে রাম নিজের তীরের সাহায্যে মাটি খুঁড়ে জল বের করে আনেন। সেই জায়গাটি সীতাকুণ্ড নামে পরিচিত। বৈশাখ মাসের পূর্ণিমা তিথিতে স্থানীয় আদিবাসীরা এখানে বন্য পশু শিকার উৎসবে যোগ দেয়। জাপান ব্যাঙ্ক অফ ইন্টারন্যাশানাল কোঅপারেশনের ঋণের সাহায্যে বাঘমুন্ডি থানার অন্তর্গত অযোধ্যা পাহাড়ে ৯০০ মেগাওয়াট (৪X২৫৫ মেগাওয়াট) ক্ষমতার পুরুলিয়া পাম্পড স্টোরেজ প্রোজেক্ট চালু হয়েছে। স্থানীয় গ্রাম চড়িদা' তে ছৌ নাচের মুখোশ তৈরী হয় যা কুটিরশিল্প হিসেবে বিখ্যাত। অযোধ্যা পাহাড়ের কাছে তুরগা বাঁধ ও হ্রদ এবং বামনি নদীর একটি জলপ্রপাত(বামনী ফলস) ঘিরে পর্যটন ক্ষেত্র গড়ে উঠেছে। অযোধ্যা পাহাড়ের চারপাশে রেলপথ বেষ্টন আছে। এগুলো হলো : চান্ডিল জংশন - পুরুলিয়া জংশন ডাবল বৈদ্যুতিক লাইন - স্বর্ণরেখা এক্সপ্রেস এই রুটের ট্রেন। কোটশিলা জংশন - মুরি জংশন ডাবল বৈদ্যুতিক লাইন - বোকারো রাঁচি এক্সপ্রেস এই রুটের ট্রেন। কোটশিলা জংশন - পুরুলিয়া জংশন - একক বৈদ্যুতিক লাইন (দ্বিত্বকরণ হচ্ছে) - হাতিয়া টাটানগর এক্সপ্রেস এই রুটের ট্রেন। চান্ডিল জংশন - মুরি জংশন একক বৈদ্যুতিক লাইন - হাতিয়া টাটানগর এক্সপ্রেস এই রুটের ট্রেন। বাঘমুন্ডি যেতে হলে চান্ডিল - মুরি রুটের ঝিমরী স্টেশনটি সবথেকে কাছে হয় (মাত্র ১৭  কিমি ) । অযোধ্যা হিল টপ - পায়ে হেঁটে যেতে হয়। মাথা ফরেস্ট রেস্ট হাউস - ঝিমরী থেকে ৯ কিমি। "Survey of India"। onlinemaps.surveyofindia.gov.in। সংগ্রহের তারিখ ২০২৪-০৮-২৩।  "Ajodhya Hills"। asiarooms.com। ২০০৮-০১-১০ তারিখে মূল থেকে আর্কাইভ করা। সংগ্রহের তারিখ ২০০৯-০৪-০৭।  Houlton, Sir John, Bihar, the Heart of India, 1949, p. 170, Orient Longmans Ltd. "Purulia Pumped Storage Project"। West Bengal State Electricity Board। সংগ্রহের তারিখ ২০০৮-০৩-০২। [স্থায়ীভাবে অকার্যকর সংযোগ] Ajodhya Photographs at TrekEarth
পশ্চিমবঙ্গ আবাসন পরিকাঠামো উন্নয়ন সংস্থা

পশ্চিমবঙ্গ আবাসন পরিকাঠামো উন্নয়ন সংস্থা বা হিডকো হল একটি সরকারি সংস্থা যেটি ভারতের পশ্চিমবঙ্গ রাজ্যের আবাসন, প্রকল্প, উদ্যান, জাদুঘর এবং সাবওয়ে ও উড়ালপুল সহ বিভিন্ন নির্মাণকার্যের দায়িত্বপ্রাপ্ত। এটির প্রধান কার্যালয় রাজ্যের রাজধানী কলকাতা শহরের নিউ টাউন অঞ্চলে। নিউ টাউন উপনগরীর বিভিন্ন উন্নয়ন প্রকল্পও এই সংস্থার হাতে ন্যস্ত। এই অঞ্চলের রাস্তাঘাট, পয়ঃপ্রণালী, জল সরবরাহ ব্যবস্থা, প্রধান সৌন্দর্যায়ন প্রকল্প ও অন্যান্য গুরুত্বপূর্ণ কাজগুলি পরিকল্পনার ভিত্তিতে হিডকোই করেছে। আন্তর্জাতিক তথ্যপ্রযুক্তি সংস্থাগুলির সাহায্যে এই অঞ্চলে বিভিন্ন তথ্যপ্রযুক্তি ক্যাম্পাস গড়ে তুলতেও হিডকো সাহায্য করেছে। কলকাতা মিউজিয়াম অব মডার্ন আর্ট, প্রকৃতি তীর্থ, কলকাতা আন্তর্জাতিক অর্থনীতি কেন্দ্র, রবীন্দ্রতীর্থ, নজরুলতীর্থ, ভোকেশনাল ট্রেনিং ইনস্টিটিউট, এন-এস করিডোর, কনভেনশন সেন্টার প্রভৃতি প্রকল্পের কাজ হিডকো করেছে। কেমোমা রবীন্দ্রতীর্থ নজরুলতীর্থ নিউ টাউন ইকো পার্ক পশ্চিমবঙ্গ সরকার http://timesofindia.indiatimes.com/city/kolkata/New-Town-to-get-three-subways-an-overbridge/articleshow/30301719.cms http://www.skyscrapercity.com/showthread.php?t=1577390 অফিসিয়াল হোমপেজ
জয়চন্ডী পাহাড়

জয়চন্ডী পাহাড় হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড় শৃঙ্খলা, এটি বেশ কটি পাহাড় নিয়ে গঠিত। প্রতিটি পাহাড়ের নিজস্ব নাম আছে, যেমন- যোগীঢাল, চন্ডী, ঘড়ি, সিজানো, রাম-সীতা প্রভৃতি৷ জেলার রঘুনাথপুর মহকুমার সদর শহর রঘুনাথপুর থেকে তিন কিলোমিটার দূরে অবস্থিত। পুরুলিয়া-বরাকর রোডের ধারে অবস্থিত জয়চন্ডী পাহাড় একটি পর্যটন কেন্দ্র এবং পর্বতারোহণ শিক্ষাকেন্দ্র। ভারতীয় রেলের দক্ষিণপূর্ব রেল ক্ষেত্রের আসানসোল-আদ্রা বিভাগের একটি স্টেশন হল জয়চন্ডী পাহাড় রেল স্টেশন। সত্যজিৎ রায় পরিচালিত হীরক রাজার দেশে ছবির শ্যুটিং এখানে হয়েছিল। ২৩°৩৩′ উত্তর ৮৬°৪০′ পূর্ব﻿ / ﻿২৩.৫৫° উত্তর ৮৬.৬৭° পূর্ব﻿ / 23.55; 86.67 অক্ষ-দ্রাঘিমাংশে জয়চণ্ডী পাহাড় অবস্থিত। এই পাহাড়ের গড় উচ্চতা ১৫৫ মি (৫০৯ ফু)। এটি ছোটো নাগপুর মালভূমির সবচেয়ে নিচু ধাপে অবস্থিত। Falling Rain Genomics, Inc - Raghunathpur Houlton, Sir John, Bihar, the Heart of India, 1949, p. 170, Orient Longmans Ltd.
শিলিগুড়ি পুলিশ কমিশনারেট

শিলিগুড়ি পুলিশ কমিশনারেট বা শিলিগুড়ি মেট্রোপলিটান পুলিশ হল পশ্চিমবঙ্গের শিলিগুড়ি শহরের মহানগরাঞ্চলীয় পুলিশ বাহিনী। এই বাহিনী শহরের আইনরক্ষা ও তদন্তের প্রাথমিক দায়িত্বপ্রাপ্য। ২০১২ সালে এই কমিশরারেট গঠিত হয়। এই কমিশনারেট পশ্চিমবঙ্গ পুলিশের অঙ্গ। এটি পশ্চিমবঙ্গের স্বরাষ্ট্র মন্ত্রকের অধীনস্থ। দার্জিলিং পুলিশ জেলাকে দ্বিধাবিভক্ত করে এই কমিশনারেট গঠিত হয়। এর অধীনে রয়েছে ছয়টি থানা। শিলিগুড়ি থানা মাটিগাড়া থানা প্রধাননগর থানা ভক্তিনগর থানা বাগডোগরা থানা শিলিগুড়ি মহিলা থানা ব্যারাকপুর পুলিশ কমিশনারেট বিধাননগর পুলিশ কমিশনারেট কলকাতা পুলিশ পশ্চিমবঙ্গ পুলিশ Official website ওয়েব্যাক মেশিনে আর্কাইভকৃত ২২ ডিসেম্বর ২০১৪ তারিখে Kumar, Gautam; Prasad, Rajib; Roy, Priyankar; Kumar, Vivek; Saha, Saikat; Kumar, Aman (২০১৯)। "An Epidemiological Study of Different Aspect of Child Maltreatment in Siliguri Police Commissionerate"। Indian Journal of Forensic Medicine & Toxicology। 13 (1): 106। আইএসএসএন 0973-9122। ডিওআই:10.5958/0973-9130.2019.00022.7।  "Mamata Banerjee inaugurates Siliguri police hub"। Times of India। ৬ আগস্ট ২০১২। ২৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১২।
আলকাপ

আলকাপ হল ভারতের পশ্চিমবঙ্গ রাজ্যের মুর্শিদাবাদ, মালদহ ও বীরভূম জেলা এবং বাংলাদেশের রাজশাহী বিভাগে প্রচলিত একটি লোকনাট্য শৈলী। পশ্চিমবঙ্গের প্রতিবেশী বিহার রাজ্যের পুর্ণিয়া জেলা ও ঝাড়খণ্ড রাজ্যের দুমকা জেলাতেও আলকাপ প্রলচিত। "আল" শব্দের অর্থ "কাব্যের অংশ" এবং "কাপ" শব্দের অর্থ "কাব্য"। আবার, 'আল' শব্দের একাধিক অর্থের মধ্যে একটি হল 'তীক্ষ্ণ', 'তীব্র' বা 'ধারালো'। অপরদিকে, 'কাপ' শব্দের একাধিক অর্থের মধ্যে একটি হল ’সং’ — রঙ্গস্থলে বিকৃত আকারে বা অঙ্গভঙ্গিতে দর্শকের কৌতুককর হাস্যোদ্দীপক বিষয়ের বা সামাজিক কুৎসিত বিষয়ের প্রতিমূর্তি বা চিত্র। আলকাপে নাচ, গান এবং এই হাস্য-কৌতুকোদ্দীপক অভিনয়ের সংমিশ্রণ ঘটেছে। এক-একটি আলকাপ দলে দশ থেকে বারো জন শিল্পী থাকেন। এঁদের নেতাকে বলে "সরদার" বা "গুরু"। দু বা তিন জন অল্পবয়সী শিল্পী থাকে, যাদের "ছোকরা" বলা হয়। এছাড়া এক বা দুই জন করে "গায়েন" (গায়ক), "দোহার", সম্মেলক গায়ক, বাজনাদার থাকে। আলকাপের পাঁচটি অংশ: "আসর বন্দনা", "ছড়া", "কাপ", "বৈঠকী গান" ও "খেমটা পালা"। অনুষ্ঠানগুলিতে গ্রাম্য সমাজ এবং সেই সমাজের আর্থ-সামাজিক অবস্থা প্রতিফলিত হয়। সৈয়দ মুস্তাফা সিরাজের মায়ামৃদঙ্গ উপন্যাসটি আলকাপ দলের কথা নিয়ে রচিত। Ahmed, Wakil। "Alkap Gan"। Banglapedia। Asiatic Society of Bangladesh। সংগ্রহের তারিখ ২০০৯-০৩-২২।  "Sudkhor"। The Telegraph, 18 July 2003। সংগ্রহের তারিখ ২০০৯-০৩-২২।  ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ৬৯